กระทู้ถามที่ ๑๑๕/ร.

สภาผู้แทนราษฎร

๑๑ ธันวาคม ๒๕๖๒

เรื่อง ปัญหาการจัดตั้งสถานศึกษาอาชีวศึกษาระดับอำเภอ (อำเภอกุสุมาลย์ และอำเภอโพนนาแก้ว)
จังหวัดสกลนคร

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงศึกษาธิการ ดังต่อไปนี้

ด้วยสำนักงานคณะกรรมการการอาชีวศึกษา มีนโยบายสร้างและขยายโอกาสทางการศึกษาสายอาชีพให้ทั่วถึงและเป็นธรรม ด้วยการผลิตและพัฒนากำลังคนด้านอาชีวศึกษาเพื่อรองรับนโยบายการเพิ่มปริมาณผู้เรียนสายอาชีพเป็น ๕๐:๕๐ แต่ในสถานการณ์ปัจจุบันพบว่า อำเภอกุสุมาลย์ อำเภอโพนนาแก้ว เทศบาลอำเภอท่าแร่ อำเภอโพนสวรรค์ อำเภอนาหว้า และอำเภอศรีสงคราม ยังมิได้มีสถานศึกษา ด้านอาชีวศึกษาทั้งภาครัฐและเอกชนอยู่ในพื้นที่ ดังนั้น เพื่อเป็นการยกระดับคุณภาพชีวิตที่ดีและความผาสุกให้เกิดกับประชาชนและเยาวชนในพื้นที่ อีกทั้งเพื่อเป็นการยกระดับการอาชีวศึกษาของไทยให้สูงขึ้นและพัฒนาศักยภาพเยาวชนของชาติให้เป็นคนดี คนเก่ง และมีคุณภาพ เพื่อเป็นกำลังสำคัญในการพัฒนาประเทศชาติต่อไป จึงขอเรียนถามว่า

๑. กระทรวงศึกษาธิการมีนโยบายและงบประมาณในการจัดตั้งสถานศึกษาอาชีวศึกษาระดับอำเภอ (อำเภอกุสุมาลย์ และอำเภอโพนนาแก้ว) จังหวัดสกลนคร หรือไม่ อย่างไร ขอทราบรายละเอียด

๒. กระทรวงศึกษาธิการมีแนวทางในการแก้ไขปัญหาความเหลื่อมล้ำด้านการศึกษาของเยาวชนในพื้นที่จังหวัดสกลนครและในเขตภาคตะวันออกเฉียงเหนือ หรือไม่ อย่างไร ขอทราบรายละเอียด

๓. กระทรวงศึกษาธิการมีนโยบายในการพัฒนาและยกระดับการอาชีวศึกษาของไทยให้ทั่วถึงและเป็นธรรมในระยะสั้น และระยะยาวอย่างไร ขอทราบรายละเอียด

ขอให้ตอบในที่ประชุมสภา

คำตอบกระทู้ถามที่ ๑๑๕/ร.

ของ นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ขอตอบกระทู้ถาม
ของท่านสมาชิกผู้ทรงเกียรติ ดังนี้

คำตอบที่ ๑ กระทรวงศึกษาธิการได้ตระหนักถึงความสำคัญในการพัฒนาอาชีวศึกษา มาโดยตลอด แต่ด้วยงบประมาณที่จำกัด สำนักงานคณะกรรมการการอาชีวศึกษา (สอศ.) จึงต้องนำ งบประมาณที่ได้รับไปพัฒนาการจัดการเรียนการสอนของสถานศึกษาในสังกัด สอศ. จำนวน ๔๒๙ แห่ง เพื่อให้การศึกษามีคุณภาพสอดคล้องกับความต้องการของตลาดแรงงาน หากนำงบประมาณไปใช้จัดตั้ง สถานศึกษาอาชีวศึกษาระดับอำเภอ อาจส่งผลกระทบต่องบประมาณบางส่วนที่ใช้สำหรับการพัฒนา การจัดการเรียนการสอนได้

ปัจจุบันสถานศึกษาสังกัด สอศ. ทั้งภาครัฐและเอกชนในจังหวัดสกลนคร มีจำนวนทั้งสิ้น ๒๔ แห่ง แบ่งเป็น สถานศึกษาของรัฐ ๔ แห่ง และสถานศึกษาเอกชน ๒๐ แห่ง ซึ่งในการจัดตั้ง สถานศึกษาอาชีวศึกษาระดับอำเภอ (อำเภอกุสุมาลย์ และอำเภอโพนนาแก้ว) จังหวัดสกลนคร ต้องใช้งบประมาณเป็นจำนวนมาก เนื่องต้นจึงควรจัดตั้งเป็นศูนย์ฝึกอบรมอาชีพประจำอำเภอให้อยู่ในความรับผิดชอบของวิทยาลัยพี่เลี้ยง โดยขอใช้อาคารสถานที่ของโรงเรียนในสังกัดสำนักงานคณะกรรมการการศึกษาขั้นพื้นฐานที่ไม่มีการใช้งาน หากมีความพร้อมในด้านสถานที่ รวมทั้ง มีจำนวนผู้เรียนเพิ่มมากขึ้นเพียงพอต่อการเปิดสถานศึกษาได้จึงจัดทำคำขอจัดตั้งเป็นวิทยาลัยในอนาคตต่อไป

คำตอบที่ ๒ นายบายเรียนฟรี ๑๕ ปี อย่างมีคุณภาพของรัฐบาล จะสนับสนุนค่าเล่าเรียน ค่าแบบเรียน ค่าเสื้อผ้า ค่าอุปกรณ์การเรียน และค่ากิจกรรมพัฒนาผู้เรียน เพื่อมุ่งหวังให้เป็นการแก้ไขปัญหาความเหลื่อมล้ำด้านการศึกษา และเป็นการขยายโอกาสทางการศึกษาให้แก่เด็กยากจน เด็กด้อยโอกาสทั่วประเทศ เช่นนายบายนี้รวมถึงเยาวชนในพื้นที่จังหวัดสกลนคร และเขตภาคตะวันออกเฉียงเหนือด้วย

สำหรับการลดความเหลื่อมล้ำระดับอาชีวศึกษา สอศ. ได้เสนอขอรับการจัดสรรงบประมาณ ในโครงการสร้างโอกาสและความเสมอภาคของเยาวชนศึกษาต่อระดับประกาศนียบัตรวิชาชีพชั้นสูง (ปวส.) ของสถานศึกษาเกษตรและประมง เพื่อเพิ่มโอกาสในการเข้าถึงการศึกษาของกลุ่มเยาวชนที่สนใจ โดยยกเว้นเก็บเงินค่าบำรุงการศึกษาในสถานศึกษาที่จัดการเรียนการสอนวิชาเกษตรกรรมและประมง

คำตอบที่ ๓ การพัฒนาและยกระดับการอาชีวศึกษาของไทย กระทรวงศึกษาธิการจัดการเรียน การสอนในหลักสูตรอาชีวศึกษา ระดับประกาศนียบัตรวิชาชีพ (ปวช.) ระดับประกาศนียบัตรวิชาชีพชั้นสูง (ปวส.) และระดับปริญญาตรี พื้งในระบบปกติและทริภาค โดยมีการพัฒนาหลักสูตร

การเรียนการสอนให้ทันต่อการเปลี่ยนแปลง สามารถตอบสนองความต้องการของสถานประกอบการและสอดคล้องกับ ๑๐ อุตสาหกรรมหลัก (New S-Curve และ First S-Curve) เพื่อให้ผู้สำเร็จการศึกษามีงานทำ มีรายได้ที่เหมาะสม มีคุณภาพชีวิตที่ดี และเป็นกำลังแรงงานที่มีคุณภาพในการพัฒนาประเทศต่อไป

นอกจากนี้ กระทรวงศึกษาธิการได้มีนโยบายในการพัฒนาอาชีวะสู่ศูนย์ความเป็นเลิศทางการอาชีวศึกษา Excellent Center โดยมีเป้าหมาย ดังนี้

๑. เพื่อพัฒนาสถานศึกษาต้นแบบในการผลิตและพัฒนากำลังคนเข้าสู่กลุ่มอุตสาหกรรมเกษตรและบริการ ที่เป็นกลไกขับเคลื่อนเศรษฐกิจประเทศไทย ๔.๐

๒. พัฒนาและยกระดับสถานศึกษาให้เป็นวิทยาลัยเทคโนโลยีและนวัตกรรม (ต่อยอดวิทยาลัยเทคโนโลยีฐานวิทยศาสตร์เดิม และขยายผลไปสู่ภูมิภาค)

๓. พัฒนาวิทยาลัยสารพัดช่างเพื่อเป็นศูนย์ฝึกอบรมกำลังคน New Skill, Up Skill และ Re Skill ในสาขาที่ต้องการเร่งด่วน

๔. จัดตั้งศูนย์ต้นแบบเพื่อส่งเสริมประสิทธิภาพการบริหารจัดการและอำนวยความสะดวกอาชีวศึกษาทวิภาค

๕. ยกระดับสถานศึกษาจังหวัดนำร่องพื้นที่พิเศษ จังหวัดแม่ฮ่องสอน และจังหวัดภูเก็ต

๖. ยกระดับอาชีวศึกษาเพื่อผลิตและพัฒนากำลังคนในเขตพัฒนาพิเศษ EEC อีกทั้ง มีการจัดอบรมวิชาชีพระยะสั้นอย่างเข้มข้นสำหรับนักเรียน นักศึกษา ประชาชนผู้พิการ ผู้ด้อยโอกาส และผู้ว่างงาน ให้ได้รับการพัฒนาทักษะในการประกอบอาชีพในอนาคต